CELEX: 
Language: fi
Date: 2017-11-16 00:00:00
Title: KOMISSION DELEGOITU ASETUS (EU) …/…, Ympäristö-alaohjelmassa toiminta-avustuksilla tuettuihin luonnon ja luonnon monimuotoisuuden suojelua koskeviin hankkeisiin kohdennettujen talousarviomäärärahojen prosenttiosuuden lisäämisestä ympäristön ja ilmastotoimien ohjelman (Life) perustamisesta ja asetuksen (EY) N:o 614/2007 kumoamisesta 11 päivänä joulukuuta 2013 annetun Euroopan parlamentin ja neuvoston asetuksen (EU) 1293/2013 9 artiklan 4 kohdan mukaisesti

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Luonnonsuojelulainsäädännön toimivuustarkastus
                  1
                toi esiin selkeän tarpeen lisätä luonnonsuojelun rahoitusta EU:ssa.  Life-ohjelma on ainoa EU:n väline, jonka varat on tarkoitettu yksinomaan ympäristönsuojeluun ja ilmastotoimiin, ja viimeisten 25 vuoden aikana Life-ohjelmasta rahoitetuilla suojelutoimilla on ollut keskeinen rooli luonnonsuojelussa koko EU:ssa.  Life-ohjelman avulla on myös voitu hankkia lisärahoitusta luonnonsuojelulle ja helpottaa luonnon ja luonnon monimuotoisuuden suojelun sisällyttämistä muuhun EU:n politiikkaan.  Luontoa, ihmisiä ja taloutta koskevan toimintasuunnitelman
                  2
                8. toimen b kohdassa esitetään näin ollen lisäystä rahoitukseen, jota Life-ohjelmasta myönnetään toiminta-avustuksina luonnon ja luonnon monimuotoisuuden suojelua tukeviin hankkeisiin. 
            
            
               Ympäristön ja ilmastotoimien ohjelman (Life) perustamisesta ja asetuksen (EY) N:o 614/2007 kumoamisesta 11 päivänä joulukuuta 2013 annetun asetuksen (EU) N:o 1293/2013
                  3
               , jäljempänä ’Life-asetus’, 9 artiklan 3 kohdassa säädetään, että toiminta-avustuksilla tuettuihin hankkeisiin kohdennetuista talousarviomäärärahoista vähintään 55 prosenttia osoitetaan hankkeisiin, joilla tuetaan luonnon ja luonnon monimuotoisuuden suojelua. Mainitun asetuksen 9 artiklan 4 kohdan mukaisesti komissiolla on valta antaa delegoituja säädöksiä tämän osuuden lisäämiseksi enintään 10 prosentilla. Tällöin talousarviomäärärahojen uudeksi vähimmäismääräksi, joka kohdennetaan luonnon ja luonnon monimuotoisuuden suojelua tukeviin hankkeisiin, tulee 60,5 prosenttia.  Edellytyksenä tällaiselle lisäykselle on, että Luonto ja luonnon monimuotoisuus -painopistealueeseen kuuluvissa ja laatua koskevat vähimmäisvaatimukset täyttävissä ehdotuksissa kahtena peräkkäisenä vuotena pyydettyjen varojen kokonaismäärä on yli 20 prosenttia suurempi kuin kyseisiä vuosia edeltäville kahdelle vuodelle laskettu vastaava määrä.
            
            
               Tämä edellytys täyttyy, koska Luonto ja luonnon monimuotoisuus -painopistealueeseen kuuluvissa ja laatua koskevat vähimmäisvaatimukset täyttävissä hanke-ehdotuksissa vuosina 2014 ja 2015 pyydetyt varat ylittävät yli 63 prosentilla Luonto ja luonnon monimuotoisuus -painopistealueeseen kuuluvissa ja laatua koskevat vähimmäisvaatimukset täyttävissä hanke-ehdotuksissa vuosina 2012 ja 2013 pyydetyt varat. 
            
            
               Laskennassa otetaan huomioon vuosilta 2014 ja 2015 kaikki Luonto ja luonnon monimuotoisuus -painopistealueeseen kuuluvat pilottihankkeita, demonstrointihankkeita, parhaita käytäntöjä koskevia hankkeita, valmisteluhankkeita, teknisen tuen hankkeita ja integroituja hankkeita koskevat ehdotukset, joissa saavutettiin tukikelpoisuuden edellyttämä 55 pisteen kokonaispistemäärä, joka oli laatua koskeva vähimmäisvaatimus.  Kahtena edeltävänä vuotena (2012 ja 2013) kaikki Luonto ja luonnon monimuotoisuus -hankkeet, joissa saavutettiin hyväksyttävä pistemäärä kaikkien perusteiden osalta, täyttivät laatua koskevat vähimmäisvaatimukset
                  4
               . 
            
            
               Lisäyksellä ei ole talousarviovaikutuksia ohjelman tasolla, koska kyseessä on ainoastaan siirto painepistealueiden välillä.  Kaudella 2018–2020 lisäys vähimmäismäärärahoissa, jotka osoitetaan luonnon ja luonnon monimuotoisuuden suojelua tukeviin hankkeisiin, vastaisi noin 46,7 miljoonaa euroa ja kaikkien luontoon ja luonnon monimuotoisuuteen liittyvien toimien osalta yhteensä noin 55,4 miljoonaa euroa.
            
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               (1)Valmisteleva  työ, myös sidosryhmien kuulemiset
            
            
               Tarve lisätä rahoitusta luontoon ja luonnon monimuotoisuuteen keskittyvien Life-hankkeiden kautta on vahvistettu jäljempänä luetelluissa asiakirjoissa, joista järjestettiin laajat kuulemiset.
            
            
               (a)Lintu- ja luontotyyppidirektiivien toimivuustarkastus
            
            
               Lintu- ja luontotyyppidirektiivien toimivuustarkastusta varten kerättiin laajasti tietoja ja kuultiin monia sidosryhmiä jäsenvaltioiden ja EU:n tasolla. Tähän kuului 12-viikkoinen julkinen kuuleminen, joka herätti ennennäkemätöntä kiinnostusta ja johon saatiin yli 552 000 vastausta. Yksi merkittävä toimivuustarkastuksesta saatu tulos oli se, että rahoituksen rajallisella saatavuudella katsotaan jatkuvasti olevan vahva (kielteinen) vaikutus täytäntöönpanoon, koska kaikki tarvittavat toimet vievät aikaa ja edellyttävät asianmukaista rahoitusta
                  5
               .  Toimivuustarkastuksessa korostui Life-ohjelman merkitys Natura 2000 -verkon täytäntöönpanolle. Siinä korostettiin, että Life-ohjelmassa myönnetyn rahoituksen lisäksi muissa EU-rahastoissa ei ole varattu rahoitusta erityisesti luonnolle ja luonnon monimuotoisuudelle eikä kansallinen yhteisrahoitus näytä kattavan jäljelle jäävää aukkoa.  Lintu- ja luontotyyppidirektiivien toimivuustarkastus johti edellä mainitun luontoa, ihmisiä ja taloutta koskevan toimintasuunnitelman hyväksymiseen.
            
            
               (b)Väliarviointi luonnon monimuotoisuutta koskevasta EU:n strategiasta vuoteen 2020
                  6
               
            
            
               Suurin osa tässä väliarvioinnissa käytetystä tiedosta perustuu konsultointiprosessiin, joka toteutettiin tässä yhteydessä (esim. luontoasioista vastaavien johtajien ja biologista monimuotoisuutta ja luontoa käsittelevän koordinointiryhmän kokoukset, joihin osallistui jäsenvaltioita ja keskeisiä sidosryhmiä)
                  7
               .
            
            
               Väliarvioinnissa vahvistuu se, että luonnon ja luonnon monimuotoisuuden suojeluun keskittyvillä Life-hankkeilla voidaan tehokkaasti parantaa luonnon ja luonnon monimuotoisuuden suojelua.
            
            
               (c)Ulkoinen ja riippumaton tutkimus, jolla tuetaan Life-ohjelman väliarviointia
                  8
               
            
            
               Maaliskuun 2016 ja tammikuun 2017 välisenä aikana tehdyssä ulkoisessa ja riippumattomassa väliarvioinnissa käytettiin
            
            
               laadullisen arvioinnin välineitä, mukaan lukien aineistotutkimus, joka perustui käytettävissä oleviin asiakirjoihin, haastatteluihin, sidosryhmille osoitettuihin kyselyihin sekä 12 viikkoa kestäneeseen julkiseen kuulemiseen
                  9
                sekä 
            
         
         
            
               määrällisen arvioinnin välineitä, jotka perustuvat indikaattoritietokantaan ja Life-hankkeiden tietokantaan, jotka sisältävät suuremmaksi osaksi Life+-hankkeita, sekä tietojenkäsittelyvälineitä, jotka on tarkoitettu Life-ehdotusten ja -hankkeiden hallinnointiin.
            
            
               Väliarvioinnissa korostetaan, että Life-ohjelmassa eniten EU:n lisäarvoa saadaan luontohankkeissa
                  10
                ja integroiduissa hankkeissa, jotka liittyvät sekä Ympäristö- että Ilmastotoimet-alaohjelmiin. Suosituksena on ottaa tämä näkökohta huomioon, jos ohjelman sisällä tehdään muutoksia määrärahojen jakoon.
            
            
               (d)Erityinen valmistelutyö
            
            
               Lintu- ja luontotyyppidirektiivien toimivuustarkastukseen perustuvan luontoa, ihmisiä ja taloutta koskevan toimintasuunnitelman 8. toimen b kohdassa on esitetty, että luonnon ja luonnon monimuotoisuuden suojelua tukeviin hankkeisiin kohdennettujen Life-määrärahojen prosenttiosuutta lisätään 10 prosentilla muuttamatta kuitenkaan Life-ohjelman kokonaismäärärahojen määrää. 
            
            
               Life-asetuksen 9 artiklan 4 kohdan mukaisesti komissiolle on siirretty valta antaa delegoituja säädöksiä, joilla lisätään enintään 10 prosentilla rahoitusta, jota Life-ohjelmasta myönnetään toiminta-avustuksina luonnon ja sen monimuotoisuuden suojeluun liittyviin hankkeisiin. Edellytyksenä on, että laatuvaatimukset täyttävissä hanke-ehdotuksissa pyydettyjen varojen kokonaismäärän on havaittu tosiasiallisesti kasvaneen. Tällainen peruste edellyttää kysyntäanalyysiä
                  11
               .  Kun otetaan huomioon edellä mainitut kuulemiset ja Luonto ja luonnon monimuotoisuus -painopistealueen hankkeisiin pyydettyjen varojen selkeä lisäys, sidosryhmien taholta tuleva kysyntä rahoitusmahdollisuuksien lisäämiseksi voidaan vahvistaa. 
            
            
               (e)Asiantuntijatiedon käyttö
            
            
               Lintu- ja luontotyyppidirektiivien toimivuustarkastus
                  12
                ja ulkoinen ja riippumaton Life-ohjelman väliarviointi tehtiin riippumattomien ulkoisten asiantuntijoiden tuella. 
            
            
               Tämän delegoidun säädöksen lopullinen luonnos on toimitettu jäsenvaltioiden asiantuntijoille yhteisen asiantuntijaryhmän (ympäristöasioiden ja ilmastotoimien pääosastot – Life-ohjelma 2014–2020) kautta
                  13
                4. lokakuuta 2017 ja 18. lokakuuta 2017 välisenä aikana.
            
            
               (2)Sääntelyn toimivuus ja yksinkertaistaminen
            
            
               Ehdotuksella ei ole vaikutuksia yksinkertaistamiseen, koska sillä ainoastaan lisätään määrärahoja tietyn painopistealueen hankkeille ja vähennetään niitä toisen painopisteen alueen hankkeilta.
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               (1)Oikeusperusta
            
            
               Tämän delegoidun säädöksen oikeusperusta on Life-asetuksen 9 artiklan 4 kohta yhdessä sen 3 kohdan kanssa. Life-asetuksen 9 artiklan 4 kohdassa säädetään seuraavaa: ”Siirretään komissiolle valta antaa delegoituja säädöksiä 29 artiklan mukaisesti tämän artiklan 3 kohdassa tarkoitetun osuuden lisäämiseksi enintään 10 prosentilla edellyttäen, että Luonto ja luonnon monimuotoisuus -painopistealueeseen kuuluvissa ja laatua koskevat vähimmäisvaatimukset täyttävissä ehdotuksissa kahtena peräkkäisenä vuotena pyydettyjen varojen kokonaismäärä on yli 20 prosenttia suurempi kuin kyseisiä vuosia edeltäville kahdelle vuodelle laskettu vastaava määrä.” Määrärahoja ehdotetaan lisättäviksi, koska säännöksessä säädetyt edellytykset täyttyvät, tuoreessa luonnonsuojelulainsäädännön toimivuustarkastuksessa on selkeästi osoitettu lisärahoituksen tarve luonnon ja luonnon monimuotoisuuden hankkeissa ja Life-ohjelman väliarviointia tukevassa ulkoisessa ja riippumattomassa tutkimuksessa on korostettu luonnon Life-hankkeiden erityisen selkeää lisäarvoa EU:n tasolla.
            
            
               (2)Muut oikeudelliset näkökohdat
            
            
               Koska oikeusperustan nimenomaiset ja selkeät vaatimukset yksiselitteisesti täyttyvät, huomioon ei tarvitse ottaa muita oikeudellisia näkökohtia.
            
            
               4.TALOUSARVIOVAIKUTUKSET 
            
            
               Muutetaan Ympäristö-alaohjelman rahoitussuunnitelmaa. Muutoksilla ei ole talousarviovaikutuksia. Luonnon ja luonnon monimuotoisuuden suojelun rahoitusta (momentti 07 02 02) lisätään 55,4 miljoonalla eurolla vuosina 2018–2020. Vastaavat vähennykset tehdään momenttiin 07 02 01, Ympäristö ja resurssitehokkuus (ENV), ja momenttiin 07 02 03, Ympäristöhallinto ja -tieto (GIE)
                  14
               . 
            
            
               Ympäristöä ja resurssitehokkuutta ja ympäristöhallintoa ja -tietoa koskeviin momentteihin tehtävistä vähennyksistä huolimatta ei odoteta, että näitä hankkeita koskevat rahoitusmahdollisuudet vähenisivät.  Tämä johtuu kahdesta lieventävästä tekijästä:
            
            
               Life-hankkeiden kokonaismäärärahoja lisätään vuosittain kaudella 2018–2020. 
            
            
               Life-asetuksen 20 artiklan 1 kohdan c alakohdan mukaisesti  ympäristöä ja resurssitehokkuutta ja ympäristöhallintoa ja -tietoa tukevien hankkeiden yhteisrahoitusosuutta pienennetään 60 prosentista 55 prosenttiin vuosina 2018–2020. Näin ollen vaikka EU:n kokonaisrahoitusosuus vähenee, Life-hankkeisiin investoidun kokonaismäärän odotetaan pysyvän tasaisena tai kasvavan.
            
         
         
            
            
               Taulukko I
            
            
               Laskelma rahoituksen lisääntyneestä kysynnästä luontoa ja luonnon monimuotoisuutta koskevia hankkeita varten vuosina 2014 ja 2015 verrattuna vuosiin 2012 ja 2013. 
            
            
                     
                        Luonto ja luonnon monimuotoisuus -painopistealueeseen kuuluvissa ja laatua koskevat vähimmäisvaatimukset täyttävissä ehdotuksissa kahtena peräkkäisenä vuotena pyydettyjen varojen kokonaismäärä verrattuna vastaavaan määrään kyseisiä vuosia edeltävänä kahtena vuonna (Life-asetuksen 9 artiklan 4 kohta) 
                     
                     
                        Vuosia 2014–2017 koskevassa Life-ohjelman monivuotisessa työohjelmassa, jota sovelletaan viitevuosina 2014–2015, ilmaisulla ”laatua koskevat vähimmäisvaatimukset täyttävä” tarkoitetaan, että ehdotus on saanut hyväksyttävän pistemäärän kaikkien hyväksymis-/hylkäysperusteiden osalta ja tukikelpoisuuden edellyttämän 55 pisteen kokonaispistemäärän. Kahtena edeltävänä vuonna (2012 ja 2013) sovellettavien Life+-sääntöjen mukaisesti ilmaisulla tarkoitetaan sitä, että ehdotukset ovat saavuttaneet hyväksyttävän pistemäärän kaikkien hyväksymis-/hylkäysperusteiden osalta. Käytössä ei ollut yleistä tukikelpoisuuden edellyttämää pistemäärää.
                     
                  
               
                     
                         
                     
                  
                  
                     
                         
                     
                  
                  
                     
                         
                     
                  
               
                     
                        Vuodet 
                     
                  
                  
                     
                        Määrä euroina
                     
                  
                  
                     
                         Luontoa ja luonnon monimuotoisuutta koskevat hankkeet
                     
                  
               
                     
                        2014
                     
                     
                     
                     
                  
                  
                     
                        258 214 681
                     
                  
                  
                     
                        Luonto ja luonnon monimuotoisuus -painopistealueeseen kuuluvat perinteiset pilottihankkeet, demonstrointihankkeet ja parhaita käytäntöjä koskevat hankkeet
                     
                  
               
                     
                  
                  
                     
                        33 385 324
                     
                  
                  
                     
                        Luonto ja luonnon monimuotoisuus -painopistealueeseen kuuluvat integroidut hankkeet
                     
                  
               
                     
                  
                  
                     
                        238 149
                     
                  
                  
                     
                        Luonto ja luonnon monimuotoisuus -painopistealueeseen kuuluvat teknisen tuen hankkeet
                     
                  
               
                     
                  
                  
                     
                        1 614 641
                     
                  
                  
                     
                        Luonto ja luonnon monimuotoisuus -painopistealueeseen kuuluvat valmisteluhankkeet
                     
                  
               
                     
                        2015
                     
                     
                     
                     
                  
                  
                     
                        255 482 202
                     
                  
                  
                     
                        Luonto ja luonnon monimuotoisuus -painopistealueeseen kuuluvat perinteiset pilottihankkeet, demonstrointihankkeet ja parhaita käytäntöjä koskevat hankkeet
                     
                  
               
                     
                  
                  
                     
                        33 985 434
                     
                  
                  
                     
                        Luonto ja luonnon monimuotoisuus -painopistealueeseen kuuluvat integroidut hankkeet
                     
                  
               
                     
                  
                  
                     
                        100 000
                     
                  
                  
                     
                        Luonto ja luonnon monimuotoisuus -painopistealueeseen kuuluvat teknisen tuen hankkeet
                     
                  
               
                     
                  
                  
                     
                        569 330
                     
                  
                  
                     
                        Luonto ja luonnon monimuotoisuus -painopistealueeseen kuuluvat valmisteluhankkeet
                     
                  
               
                     
                        Kokonaismäärärahat vuosina 2014 ja 2015
                     
                  
                  
                     
                        583 589 761
                     
                  
                  
                     
                        Luonto ja luonnon monimuotoisuus -painopistealueeseen kuuluvat teknisen tuen hankkeet
                     
                  
               
                     
                  
                  
                     
                  
                  
                     
                  
               
                     
                        Vuodet 
                     
                  
                  
                     
                        Määrä euroina
                     
                  
                  
                     
                        Luontoa ja luonnon monimuotoisuutta koskevat hankkeet
                     
                  
               
                     
                        2012
                     
                     
                  
                  
                     
                        148 649 749
                     
                  
                  
                     
                        Luontoa koskevat hankkeet
                     
                  
               
                     
                  
                  
                     
                        11 765 589
                     
                  
                  
                     
                        Luonnon monimuotoisuutta koskevat hankkeet
                     
                  
               
                     
                        2013
                     
                     
                  
                  
                     
                        175 325 617
                     
                  
                  
                     
                        Luontoa koskevat hankkeet
                     
                  
               
                     
                  
                  
                     
                        22 056 955
                     
                  
                  
                     
                        Luonnon monimuotoisuutta koskevat hankkeet
                     
                  
               
                     
                        Kokonaismäärärahat vuosina 2012 ja 2013
                     
                  
                  
                     
                        357 797 910
                     
                  
                  
                     
                        Määrä, joka vastaa Life+-ohjelman Luonto ja luonnon monimuotoisuus -painopisteeseen liittyvää kysyntää 
                     
                  
               
                     
                  
                  
                     
                  
                  
                     
                  
               
                     
                        Ero kahden peräkkäisen vuoden 2014–2015 ja niitä edeltävän kahden peräkkäisen vuoden 2012–2013 kysynnässä
                     
                  
               
                     
                        Ero yhteensä euroina
                     
                  
                  
                     
                        225 791 851
                     
                  
                  
                     
                        Lisäys kahden peräkkäisen vuoden 2014–2015 kysynnässä verrattuna niitä edeltävän kahden peräkkäisen vuoden 2012–2013 kysyntään
                     
                  
               
                     
                        Ero yhteensä prosentteina
                     
                  
                  
                     
                        63 %
                     
                  
                  
                     
                         
                     
                  
               
            
               Taulukko II
            
            
               Rahoitussuunnitelma kaudelle 2014–2020 momentteja 07 02 01, 07 02 02 ja 07 02 03 varten
            
            
                     
                        Budjettikohta
                     
                  
                  
                     
                        Kuvaus
                     
                  
                  
                     
                        2014
                     
                  
                  
                     
                        2015
                     
                  
                  
                     
                        2016
                     
                  
                  
                     
                        2017
                     
                  
                  
                     
                        2018
                     
                  
                  
                     
                        2019
                     
                  
                  
                     
                        2020
                     
                  
               
                     
                        07 02 01
                     
                  
                  
                     
                        Vihreämmän ja resurssitehokkaamman talouden sekä unionin ympäristöpolitiikan ja -lainsäädännön kehittämisen ja täytäntöönpanon edistäminen (ENV)
                     
                  
                  
                     
                        107 206 163
                     
                  
                  
                     
                        120 670 000
                     
                  
                  
                     
                        128 831 000
                     
                  
                  
                     
                        139 399 233
                     
                  
                  
                     
                        140 778 000
                     
                  
                  
                     
                        148 835 000
                     
                  
                  
                     
                        155 195 200
                     
                  
               
                     
                        07 02 02
                     
                  
                  
                     
                        Luonnon monimuotoisuuden vähenemisen pysäyttäminen ja tämän suuntauksen kääntäminen (NAT)
                     
                  
                  
                     
                        139 446 000
                     
                  
                  
                     
                        147 832 750
                     
                  
                  
                     
                        157 206 000
                     
                  
                  
                     
                        165 584 150
                     
                  
                  
                     
                        200 092 250
                     
                  
                  
                     
                        211 620 000
                     
                  
                  
                     
                        220 844 000
                     
                  
               
                     
                        07 02 03
                     
                  
                  
                     
                        Paremman ympäristöhallinnon ja -tiedon tukeminen kaikilla tasoilla (GIE)
                     
                  
                  
                     
                        37 755 415
                     
                  
                  
                     
                        51 493 000
                     
                  
                  
                     
                        55 683 358
                     
                  
                  
                     
                        59 383 000
                     
                  
                  
                     
                        45 180 000
                     
                  
                  
                     
                        47 769 000
                     
                  
                  
                     
                        50 428 300
                     
                  
               
            
            
               KOMISSION DELEGOITU ASETUS (EU) …/…,
            
            
               annettu 16.11.2017,
            
            
               Ympäristö-alaohjelmassa toiminta-avustuksilla tuettuihin luonnon ja luonnon monimuotoisuuden suojelua koskeviin hankkeisiin kohdennettujen talousarviomäärärahojen prosenttiosuuden lisäämisestä ympäristön ja ilmastotoimien ohjelman (Life) perustamisesta ja asetuksen (EY) N:o 614/2007 kumoamisesta 11 päivänä joulukuuta 2013 annetun Euroopan parlamentin ja neuvoston asetuksen (EU) 1293/2013 9 artiklan 4 kohdan mukaisesti
            
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon ympäristön ja ilmastotoimien ohjelman (Life) perustamisesta ja asetuksen (EY) N:o 614/2007 kumoamisesta 11 päivänä joulukuuta 2013 annetun Euroopan parlamentin ja neuvoston asetuksen (EU) N:o 1293/2013
                  15
                ja erityisesti sen 9 artiklan 4 kohdan,
            
            
               sekä katsoo seuraavaa:
            
            
               (1)Edellytykset Life-asetuksen 9 artiklan 3 kohdassa tarkoitetun luonnon ja luonnon monimuotoisuuden suojelua tukeviin hankkeisiin osoitettavien talousarviomäärärahojen prosenttiosuuden lisäämiseksi enintään 10 prosentilla täyttyvät, koska Luonto ja luonnon monimuotoisuus -painopistealueeseen kuuluvissa ja laatua koskevat vähimmäisvaatimukset täyttävissä ehdotuksissa kahtena peräkkäisenä vuotena pyydettyjen varojen kokonaismäärä on yli 20 prosenttia suurempi kuin kyseisiä vuosia edeltäville kahdelle vuodelle laskettu vastaava määrä.
            
            
               (2)Komissio on ottanut huomioon luontodirektiivien toimivuustarkastuksen
                  16
                päätelmät tarpeesta lisätä rahoituksen saatavuutta kyseisten direktiivien täytäntöönpanon parantamiseksi sekä luontoa, ihmisiä ja taloutta koskevan toimintasuunnitelman
                  17
                8. toimen ja päättänyt korottaa Ympäristö-alaohjelmassa toiminta-avustuksilla tuettujen Luonto ja luonnon monimuotoisuus -painopistealueeseen kuuluvien hankkeiden talousarviomäärärahoja 55 prosentin osuutta.
            
         
         
            
               (3)Luonto ja luonnon monimuotoisuus -painopistealueen talousarviomäärärahojen prosenttiosuuden korotuksen ei odoteta vähentävän muissa Ympäristö-alaohjelman painopistealueissa rahoitettavien hankkeiden määrärahoja, koska suunnitteilla on lisätä Life-ohjelman täytäntöönpanoon vuosina 2018–2020 osoitettuja vuotuisia määrärahoja ja alentaa EU:n yhteisrahoituksen osuutta useimmissa muihin painopistealueisiin kuuluvissa toiminta-avustuksissa 60 prosentista 55 prosenttiin.
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Korvataan Life-asetuksen 9 artiklan 3 kohta seuraavasti: ”Ympäristö-alaohjelmassa toiminta-avustuksilla tuettuihin hankkeisiin kohdennetuista talousarviomäärärahoista vähintään 60,5 prosenttia osoitetaan hankkeisiin, joilla tuetaan luonnon ja luonnon monimuotoisuuden suojelua.”
            
            
               2 artikla
            
            
               Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 16.11.2017
            
            
               
                     Komission puolesta
               
               
                     Puheenjohtaja
                     Jean-Claude JUNCKER
               
            
         
         
            
                  
                     (1)
                  
                        Komission yksiköiden valmisteluasiakirja SWD(2016) 472 final,  16.12.2016, ‘Fitness-check of the EU Nature Legislation (Birds and Habitats Directives), Directive 2009/147/EC of the European Parliament and of the Council of 30 November 2009 on the conservation of wild birds and Council Directive 92/43/EEC of 21 May 1992 on the conservation of natural habitats and of wild fauna and flora’, jäljempänä ’toimivuustarkastusta koskeva valmisteluasiakirja’, s. 39. 
               
               
                  
                     (2)
                  
                        COM(2017) 198 final, 27.4.2017, Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle ”Toimintasuunnitelma luontoa, ihmisiä ja taloutta varten”, s. 7,  
                  http://ec.europa.eu/environment/nature/legislation/fitness_check/action_plan/communication_en.pdf
                   
               
               
                  
                     (3)
                  
                        EUVL L 347, 20.12.2013, s. 185.
               
               
                  
                     (4)
                  
                        Laskelmien osalta katso taulukko I.
               
               
                  
                     (5)
                  
                        Toimivuustarkastusta koskeva valmisteluasiakirja, sivut 19–20, ja sen liite 2, sivut 101–113.
               
               
                  
                     (6)
                  
                        Komission kertomus Euroopan parlamentille ja neuvostolle  ”Väliarviointi luonnon monimuotoisuutta koskevasta EU:n strategiasta vuoteen 2020”, COM(2015) 478 final, 2.10.2015.
               
               
                  
                     (7)
                  
                        Väliarviointi luonnon monimuotoisuutta koskevasta EU:n strategiasta vuoteen 2020, kohta 94
               
               
                  
                     (8)
                  
                        Support for an external and independent LIFE Mid Term Evaluation Report, Final Report, Ecorys, maaliskuu 2017, jäljempänä ’ulkoinen ja riippumaton väliarviointi’, https://publications.europa.eu/en/publication-detail/-/publication/7861fb60-1e7a-11e7-aeb3-01aa75ed71a1/language-en/format-PDF.
               
               
                  
                     (9)
                  
                        http://ec.europa.eu/environment/consultations/life_2016.htm 
               
               
                  
                     (10)
                  
                        sivut 38, 50-53, 350.
               
               
                  
                     (11)
                  
                        Katso taulukko I.
               
               
                  
                     (12)
                  
                        
                  http://ec.europa.eu/environment/nature/legislation/fitness_check/docs/study_evaluation_support_fitness_check_nature_directives.pdf
                  .
               
               
                  
                     (13)
                  
                        http://ec.europa.eu/transparency/regexpert/index.cfm?do=groupDetail.groupDetail&groupID=3546&NewSearch=1&NewSearch=1
                        
               
               
                  
                     (14)
                  
                        Lisätietoa taulukossa II.
               
               
                  
                     (15)
                  
                        EUVL L 347, 20.12.2013, s. 185, jäljempänä ’Life-asetus’. 
               
               
                  
                     (16)
                  
                        Komission yksiköiden valmisteluasiakirja SWD(2016) 472 final, Fitness Check of the EU Nature Legislation (Birds and Habitats Directives)).
               
               
                  
                     (17)
                  
                        COM(2017) 198 final ja SWD (2017) 139 final (Toimintasuunnitelma luonnon, ihmisten ja talouden hyväksi).